སློབ་ཁྲིད་བྱེད་པའི་བརྒྱུད་རིམ་ཁྲོད་དགེ་རྒན་གྱིས་སྣེ་ཁྲིད་ཀྱི་ནུས་པ་དང་སློབ་མ་གཙོ་བོ་ཡིན་པ་མངོན་དགོས།དགེ་སློབ་བར་མཉམ་འབྲེལ་བྱེད་སྐབས་གཅིག་སེམས་གཅིག་ལ་མཐུན་དགོས་པར་མ་ཟད།ད་དུང་འོས་འཚམ་སྒོས་སློབ་ཁྲིད་ཀྱི་དུས་ཚོད་བཀོད་སྒྲིག་བྱས་པ་དང་བསྟུན་ནས་སློབ་ཁྲིད་ཀྱི་རིམ་པ་ཁ་གསལ་པོ་ཡིན་པ།གསལ་བཤད་དང་རང་ཀློག་ཡང་ན་གྲོས་བསྡུར།བསྐྱར་སྦྱང་གང་ཡིན་རུང་དེ་དག་གོ་རིམ་ཅི་ལྟ་བུ་ཞིག་ཡིན་པ་གསལ་པོར་ཤེས་དགོས།སློབ་ཁྲིད་བརྒྱུད་རིམ་གྱི་སྔ་གཞུག་གི་ནང་དོན་ལ་འབྲེལ་བ་དམ་པོ་ཡོད་པ་དང་།མགོ་མཇུག་ཆ་ཚང་བ་བཅས་ཀྱི་ཆ་རྐྱེན་ཚང་ན་དེ་ནི་སྐྱེ་དངོས་རིག་པའི་སློབ་ཁྲིད་ལེགས་ཤོས་ཀྱི་ཆེས་མཐོ་བའི་ཚད་གཞི་ཞིག་ཡིན།ད་དུང་དགེ་རྒན་གྱིས་སློབ་མའི་སློབ་སྦྱོང་གི་གནས་ཚུལ་དང་ངོ་གདོང་གི་རྣམ་འགྱུར།བསམ་བློ་གཏོང་བའི་ཚད།ཁ་ནས་བཤད་པ།དཔེ་ངོས་ཡིག་ཆ་སོགས་ཀྱི་གནད་ཁེལ་རང་བཞིན་བཅས་གཞིར་བཟུང་ནས་སློབ་ཁྲིད་ཀྱི་སྒྲིག་གཞི་ཇེ་ལེགས་སུ་གཏོང་དགོས།